Des Joar nach da Moasdaschaft war ned so erfolgreich, weils im Playoff-Viadlfinale gegn de Schalker Haie ausgschiedn san. 1995/96 is na de Oberliga in Hacker-Pschorr-Liga umgenannt wordn (bis 1998). De Döiza san in dera Saison sogar ins Finale kema, ham aba gegn den ESC Wedemerk, de heidign Hannova Scorpions, valoarn. De nachsten zwoa Joar warn na nimma so erfolgreich. In da Saison 1997/98 sans na iba de Qualifikations Playoffs wida in d´2.Liga aufgstieng.